Sueda linguo

La Suediana esas norda Germaniana linguo, parolata da cirkum 10 milioni personi, chefe en Suedia ed en parti di Finlando, precipue alonge la litoro ed en la Alando-insuli. Olu esas grande-parte reciproke komprenebla por parolanti di Norvegiana e plu poke por parolanti di la Daniana. Kune kun l'altra norda Germaniana lingui, la Suediana esas decendanto de olda Noreno, la linguo komuna di la personi Germana vivinta en Skandinavia dum la ero Vikingala. Olu esas prezente la maxim granda ek la norda Germaniana lingui per quanteso di parolanti.

La standarda ordino di vorto esas Subjekto-Verbo-Objekto, quankam ica povas esar chanjita se on volas emfazar ula vorti o frazi. Esas du genri, nula kazi gramatikala, e distingo inter pluralo e singularo. Adjektivi inflexas segun genro e numero. La prozodio havas acento ed en multe dialekti havas qualesi tonala. En la linguo esas pasable granda inventario de vokali. 

*